《用杨铁厓新居书画船亭韵与玉山同赋二首 其二》
元代·郯韶

卜筑喜过杨子宅，城居曲曲抱溪流。夕阳在波人影乱，秋水上帘竹色幽。

载酒过门从问字，据床吹笛不惊鸥。月明后夜溪山雪，乘兴还能具小舟。

作者简介：湖州吴兴人，字九成。号云台散史，又号苕溪渔者。慷慨有气节。顺帝至正中尝辟试漕府掾，不事奔竞，澹然以诗酒自乐。工诗。